**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE IR KLAIPĖDOS MIESTO SAVIVALDYBĖS TARYBOS 2011 M. KOVO 17 D. SPRENDIMO NR. T2-56 „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 77-3165; 2010, Nr. 25-1177, Nr. 51-2480, 86-4525; 2011, Nr. 52‑2504) 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 2 dalimi, Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausančias ir biudžetinės įstaigos Klaipėdos priklausomybės ligų centro patikėjimo teise valdomas negyvenamąsias patalpas Liepų g. 51, Klaipėdoje (unikalus Nr. 2191-5000-4011:0007, patalpų žymėjimo indeksai – nuo 7-1 iki 7-9, su rūsiu, pažymėtu R-5 (24,78 kv. m), bendras patalpų plotas – 80,05 kv. metro, pradinė vertė – 13116,00 Lt, likutinė vertė 2012 m. lapkričio 1 d. – 4267,60 Lt), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai.

2. Pakeisti Klaipėdos miesto savivaldybės tarybos 2011 m. kovo 17 d. sprendimo Nr. T2-56 „Dėl turto perdavimo valdyti, naudoti ir disponuoti patikėjimo teise“ 2 punktą ir jį išdėstyti taip:

„2. Taikos pr. 119, Klaipėdoje (patalpų unikalus Nr. 4400-2223-0177:8438, patalpų žymėjimo indeksai: 1-65 (6,06 kv. m), 1-66 (17,20 kv. m), 1-68 (14,48 kv. m), 1-69 (9,16 kv. m), 1-70 (2,66 kv. m), 1-71 (2,36 kv. m), 1-72 (1,69 kv. m), bendras perduodamų patalpų plotas – 53,61 kv. metro).“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Edvardas Simokaitis, tel. 39 60 36

2012-11-14